text: Kamel fundet død i Fredericia
  03 maj 2014 kl. 16.11
  Politiet blev i dag kaldt ud til en noget mærkelig opgave, da der var fundet en død kamel i Madsbyparken i Fredericia.
  Madsbyparken der ligger i det vestlige Fredericia har i dag været vidne til et dødsfald. I formiddags blev der i parken fundet en død kamel.
  Kamelen tilhørte Cirkus Dannebrog der med Madsbyparken havde en aftale om at fire af deres kameller måtte gå rundt i en indhegning. Og i den indhegning er en af kamelerne altså kommet grueligt galt afsted.
  - En af kamelerne falder ned af en skråning, hvorved den bliver viklet ind i noget hegn. Om den blev kvalt af hegnet, eller om den brækkede halsen ved faldet, ved man ikke, oplyser vagtchef Hans Hoffensetz fra Sydøstjyllands Politi til Fredericia Avisen.
  Cirkus Dannebrog optræder i dag i Hedensted og i Vejle i morgen
  